joelniklaus/EU_Wikipedias huggingface dataset:
Charlotte Augusta

Charlotte Augusta (7. tammikuuta 1796 – 6. marraskuuta 1817)  oli Yhdistyneen kuningaskunnan prinsessa. Hänen vanhempansa olivat Walesin prinssi, tuleva kuningas Yrjö IV ja Caroline von Braunschweig.

Charlotte sai tavata äitiään vain rajoitetusti, ja kasvoi lastenhoitajien ja kotiopettajattarien  huomassa. Hänellä oli lämmin suhde isoisäänsä Yrjö III:een. Hän meni naimisiin Saksi-Coburgin prinssin Leopoldin kanssa toukokuussa 1816, mutta kuoli vain 18 kuukautta myöhemmin synnyttäessään ensimmäistä lastaan.

Charlotte oli kansan suosiossa, toisin kuin pröystäilevään elämään taipuvainen isänsä, ja häntä kutsuttiin "kansakunnan toivoksi ja ylpeydeksi". Kun hän menehtyi viisikymmentä tuntia kestäneeseen synnytykseen, britit ilmaisivat suruaan monin tavoin.

Lähteet

Aiheesta muualla 

Vuonna 1796 syntyneet
Vuonna 1817 kuolleet
Marion Dönhoff

Marion Hedda Ilse Gräfin von Dönhoff (2. joulukuuta 1909 Friedrichsteinin linna, Saksan keisarikunta – 11. maaliskuuta 2002 Friesenhagen, Saksa) oli saksalainen toimittaja, joka toimi aktiivisesti vastarintaliikkeessä kansallissosialistien valtakaudella. Toisen maailmansodan jälkeen hänestä tuli Die Zeitin toimittaja ja vuonna 1968 päätoimittaja. Hän kirjoitti paljon politiikasta sekä Länsi- ja Itä-Saksan välisestä suhteesta.

Elämä

Perhe 
Dönhoff syntyi vuonna 1909 Itä-Preussissa Friedrichsteinin linnassa lähellä Königsbergiä. Linna oli ollut hänen sukunsa koti jo useamman vuosisadan. Hänen vanhempansa olivat August Karl Graf Dönhoff ja Ria von Lepel. August-isä oli Preussin herrainhuoneen ja Saksan valtiopäivien jäsen. Ria-äiti oli puolestaan keisarinna Augusta Victorian palveluksessa.

Kansallissosialmisin vastarintaliikkeessä 
Dönhoff aloitti vuonna 1932 taloustieteen opinnot Frankfurt am Mainissa. Kansallissosialistien noustua valtaan 1933 Dönhoff vastusti julkisesti puoluetta: hän poisti yliopiston katolta hakaristilipun ja repi seiniltä juutalaisia ja vasemmistolaisia vastustavia julisteita. Dönhoff pakeni 1933 mahdollisilta ainoilta Baseliin. Siellä hän jakoi natsivastaisia mainoslehtisiä ja saa lempinimen ”punainen kreivitär”.

Baselista Dönhoff lähti matkustelemaan ympäri Eurooppaa, Afrikkaa ja Yhdysvaltoja. Itä-Preussiin hän palasi 1938 hoitamaan perheen omistuksia. Saksassa hän liittyi vastarintaliikkeeseen. Heinäkuun 20. päivän salaliiton jälkeen Gestapo epäili Dönhoffia myös osallisuudesta, mutta hänet vapautetaan kuulusteluiden jälkeen.

Puna-armeijan saapui Itä-Preussiin 1945. Dönhoff pakeni länteen, ja Friedrichsteinin kotilinna tuhoutui tulipalossa.

Toimittajana ja päätoimittajana Die Zeitissa 
Dönhoffista tuli Hampurissa toimittaja, kun hän liittyi vuonna 1946 freelancerina Die Zeit -lehteen. Hänestä tuli vuonna 1955 politiikan osaston johtaja ja varapäätoimittaja ja vuonna 1968 lehden päätoimittaja. Dönhoff tunnettiin 1950-luvulla erityisesti liittokansleri Konrad Adenauerin tylynä kriitikkona. Dönhoff kannatti itse enemmin sosiaalidemokraattista puoluetta.

Dönhoff osallistui aktiivisesti Ostpolitik-politiikkaan eli Länsi- ja Itä-Saksan suhteiden normalisoimiseen. Hän oli liittokansleri Willy Brandtin mukana, kun tämä allekirjoitti Varsovan sopimuksen. Rauhan ja sovinnon edistämistyön ansiosta Dönhoff sai vuonna 1971 Saksan kirjakauppiaiden rauhanpalkinnon.

Dönhoffistä vuli vuonna 1972 The Zeitin kustantaja. Hän jatkoi edelleen toimittajana mutta keskittyi kuitenkin kirjoihin. Häneltä ilmestyi muun muassa artikkelikokoelmia ja 1988 omaelämäkerrallinen kirjoitus Kindheit in Ostpreußen. Teoksessa Um der Ehre willen (1994) hän käsitteli suhteitaan heinäkuun 20. päivän salaliiton jäseniin.

Dönhoff oli aktiivinen ihan viimeisiin vuosiinsa asti. Hän kuoli 92-vuotiaana maaliskuussa 2002, ja vielä muutamaa kuukautta aiemmin hän oli Die Zeitin toimistossaan.

Lähteet

Aiheesta muualla 

Saksalaiset toimittajat
Päätoimittajat
Vuonna 1909 syntyneet
Vuonna 2002 kuolleet
Louisa Adams

Louisa Catherine Johnson Adams (12. helmikuuta 1775 – 15. toukokuuta 1852) oli Yhdysvaltain presidentti John Quincy Adamsin puoliso ja siten Yhdysvaltojen ensimmäinen nainen vuosina 1825–1829.

Louisa Catherine Adams syntyi Lontoossa, hänen äitinsä oli englantilainen mutta isänsä amerikkalainen. Hän muutti Yhdysvaltoihin vasta neljä vuotta sen jälkeen kun oli mennyt naimisiin John Quincy Adamsin kanssa. He tapasivat Lontoossa vuonna 1794, kun John Quincy Adams oli diplomaattina Euroopassa sijoituspaikkanaan Alankomaat. Kolme vuotta myöhemmin he menivät naimisiin ja muuttivat Berliiniin. He ehtivät asua vielä Moskovassa, Ghentissä ja Lontoossa, ennen kuin James Monroe kutsui John Quincy Adamsin ulkoministerikseen ja Adamsit muuttivat Washingtoniin vuonna 1817.

Presidenttikausi oli raskas, koska vaaleja varjostivat vilppiepäilyt ja poliittiset kiistat, ja Louisan terveys oli hauras. Hän kärsi masennuksesta ja vietti mieluiten aikaansa kotonaan. Presidenttikauden päätyttyä hän oli toivonut muuttoa perheen maatilalle Massachusettsiin, mutta John Quincy Adams oli vielä 17 vuotta edustajainhuoneen jäsen.

Lähteet 

Yhdysvaltain presidenttien puolisot
Yhdysvaltain ensimmäiset naiset
Vuonna 1775 syntyneet
Vuonna 1852 kuolleet
Vuoristokimalainen

Vuoristokimalainen (Bombus monticola) on Euroopan vuoristoissa ja Fennoskandian pohjoisosissa elävä, kimalaisiin kuuluva mesipistiäislaji.

Koko ja ulkonäkö 
Vuoristokimalainen muistuttaa erittäin paljon lapinkimalaista, ja se erotettiin omaksi lajikseen vasta 1980-luvulla. Suomesta tavatuilla yksilöillä kuningatar ja työläinen ovat kokonaan mustia lukuun ottamatta takaruumista, joka on mustaa etummaista jaoketta lukuun ottamatta kokonaan punainen. Koiraan pään etuosa ja keskiruumiin etuosa ovat keltakarvaiset. Ruotsissa ja Norjassa tavataan koirasta muistuttavia kuningattaria ja työläisiä. Pään sivu verkkosilmän takana on harvapisteinen ja kiiltävä. Laji on pienikokoinen, mutta hieman lapinkimalaista kookkaampi. Kuningattaren pituus on 19–23 mm. Työläiset ja koiraat ovat pienempiä, vain 11–16 mm.

Levinneisyys 
Vuoristokimalaisen tiedetään varmuudella esiintyvän vain Euroopassa. Esiintymisalue on hieman epäselvä, sillä vanhemmissa kartoituksissa sitä on pidetty lapinkimalaisen värimuotona tai alalajina. Esiintymispaikkoja on Fennoskandiassa, Britteinsaarilla, Pyreneillä, Alpeilla, Apenniineilla ja Balkanilla. Kimalaisen levinneisyys rajoittuu kokonaan vuoristoihin. Elinympäristöt laskeutuvat merenpinnan tasolle vain Norjan rannikolla ja Kuolan niemimaalla. Suomessa lajia on tavattu vain Utsjoen ja Enontekiön tuntureilla.

Briteissä laji vaikuttaa olevan pahoin taantumassa. Suomessa, Ruotsissa ja Norjassa se on luokiteltu elinvoimaiseksi.

Elinympäristö ja elintavat 
Vuoristokimalainen viihtyy tunturikoivikoissa, mutta liikkuu myös  paljakalla. Yhdyskunta on pieni ja siihen kuuluu korkeintaan muutamia kymmeniä yksilöitä. Merkittävä uhka lajille on kanervaloiskimalainen, joka kelpuuttaa myös vuoristokimalaisen isännäkseen. Loiskimalaisen valtaamat pesät tuhoutuvat.

Lajin koiraiden tuottama feromoni on ihmisenkin aistittavissa, mutta sitä ei ole kuvailtu yhtä miellyttävän tuoksuiseksi kuin lapinkimalaiskoiraiden feromonia.

Lähteet

Aiheesta muualla 
Laji.fi: Vuoristokimalainen (Bombus monticola)
ITIS: Bombus monticola 
UniProt: Bombus monticola

Kimalaiset
Julia Dent Grant

Julia Boggs Dent Grant  (26. tammikuuta 1826 – 14. joulukuuta 1902) oli Yhdysvaltain presidentti Ulysses S. Grantin puoliso ja siten Yhdysvaltojen ensimmäinen nainen vuosina 1869 – 1877.

Julia Boggs Dent kasvoi Etelävaltioiden tyypillisessä ympäristössä maatilalla lähellä St. Louisia. Tuleva presidentti oli hänen veljensä kurssitoveri West Pointin sotilasakatemiasta. Mies osallistui Meksikon sotaan ja Yhdysvaltojen sisällissotaan, ja palasi kotiin juhlittuna kenraalina. Presidenttikausi oli heidän elämänsä iloisinta aikaa, ennen ja jälkeen sitä Ulysses Grant koki epäonnistumisia liike-elämässä.

Lähteet

Aiheesta muualla 

Yhdysvaltain ensimmäiset naiset
Yhdysvaltain presidenttien puolisot
Vuonna 1826 syntyneet
Vuonna 1902 kuolleet
John Leyden

John Leyden (8. syyskuuta 1775 – 28. elokuuta 1811) oli skottilainen runoilija-orientalisti. Leyden syntyi Denholmissa, Teviotissa joka on lähellä Hawickia.

Leydenin isä oli paimen. Leyden meni kouluun vasta yhdeksänvuotiaana, mutta hän oppi lukemaan kotona paljon ennen kouluun menemistä. Hän ehti ahmia ennen koulua kaikki kirjat jotka sai käsiinsä. Hänen vanhempansa toivoivat hänestä pappia ja hän meni Edinburghin yliopistoon vuonna 1790. 

Vuonna 1794 Leyden tutustui British Poetsin toimittajan Robert Andersoniin ja julkaisi ensimmäisen runonsa tässä lehdessä. Hän osallistui myös kansanrunojen ja balladien keräämiseen ja käveli välillä pitkiä matkoja niitä keräämässä.

Vuosien 1803–1811 välillä Leyden oli töissä Intiassa Itä-Intian kauppakomppaniassa Madrasissa sairaalassa ja tutki samaan aikaan Intian kieliä. Ennen pitkää hänen Intian kielten ja murteiden tuntemuksensa toi hänelle professorin viran.

Leyden matkusti vuonna 1811 lordi Minton kanssa Jaavalle. Siellä hän sairastui ja kuoli malariaan.

Lähteet

Aiheesta muualla  
 Oxford Dictionary of National Biography: John Leyden (1775-1811) 
 Walter Scott Educational Website: John Leyden (1775-1811) 
 Asian and African studies blog: Malay literary manuscripts in the John Leyden collection  
 Asian and African studies blog: A Scottish poet’s favourite Malay poem? Syair Jaran Tamasa  

Vuonna 1775 syntyneet
Vuonna 1811 kuolleet
Brittiläiset runoilijat
Orientalistit
Elizabeth Monroe

Elizabeth Kortright Monroe (30. kesäkuuta 1768 – 23. syyskuuta 1830) oli Yhdysvaltain presidentti James Monroen puoliso ja siten Yhdysvaltojen ensimmäinen nainen vuosina 1817–1825.

Kortright oli varakkaan newyorkilaisen liikemiehen tytär. Hän meni naimisiin nuoren lakimiehen James Monroen kanssa alle 18-vuotiaana helmikuussa 1786. Mies toimi vuoroin Virginian osavaltion hallinnossa, vuoroin diplomaatina ulkomailla, kunnes hänestä tuli ulkoministeri ja perhe muutti Washingtoniin.

Nuoresta iästään huolimatta Elizabeth Monroe oli tottunut emäntä, kun perhe asettui Valkoiseen taloon. Hänen heikon terveydentilansa takia tytär Eliza kuitenkin hoiti monia edustustehtäviä.

Lähteet 

Yhdysvaltain presidenttien puolisot
Yhdysvaltain ensimmäiset naiset
Vuonna 1768 syntyneet
Vuonna 1830 kuolleet
Ivan Iljin

Ivan Alaxandrovitš Iljin (1883–1954, ven. Ива́н Алекса́ндрович Ильи́н) oli nationalistis-konservatiivinen venäläinen poliittinen ajattelija. Slavofiilinen Iljin kannatti itsevaltaa ja fasismin monia piirteitä. Toisaalta Iljin ei hyväksynyt natsismin rotuoppia. Monet Putinin aikakauden venäläiset poliitikot ovat tuoneet esille Iljinin ajattelua, joskaan eivät hänen fasistisia ajatuksiaan.

Lähteet 

 Venäläiset filosofit
 Vuonna 1883 syntyneet
 Vuonna 1954 kuolleet
Letitia Tyler

Letitia Christian Tyler  (12. marraskuuta 1790 – 10. syyskuuta 1842)  oli Yhdysvaltain presidentti John Tylerin ensimmäinen puoliso ja siten Yhdysvaltojen ensimmäinen nainen vuodesta 1841 kuolemaansa vuonna 1842 asti. Hän oli nuorimpana kuollut presidentin puoliso, ja yksi kolmesta Valkoisessa talossa kuolleesta puolisosta.

Letitia Tyler oli tarvinnut pyörätuolia jo kahden vuoden ajan, kun hänen miehestään tuli presidentti hiukan yllättäen. John Tyler valittiin alun perin Yhdysvaltain varapresidentiksi vuonna 1841, mutta maan tuolloinen presidentti William Henry Harrison kuoli pian virkaanastujaisten jälkeen ja Tyler nousi presidentiksi. Letitia Tyler pysytteli hänen presidenttikaudellaan asuintilosissa ja miniä, Priscilla Tyler hoiti edustusvelvollisuudet. Letitia Tyler osallistui vain yhteen tapahtumaan: Elizabeth-tyttärensä häihin.

Lähteet 

Yhdysvaltain presidenttien puolisot
Yhdysvaltain ensimmäiset naiset
Yhdysvaltain varapresidenttien puolisot
Vuonna 1790 syntyneet
Vuonna 1842 kuolleet
Julia Gardiner Tyler

Julia Gardiner Tyler (4. toukokuuta 1820 – 10. heinäkuuta 1889) oli Yhdysvaltain presidentti John Tylerin toinen puoliso ja siten Yhdysvaltojen ensimmäinen nainen vuosina 1844–1845.

Gardiner oli varakkaiden newyorkilaissukujen jälkeläinen, joka oli kasvatettu seurapiirirouvaksi pienestä pitäen. Vuonna 1842 Gardinerit asettuivat Washingtoniin talven juhlakaudeksi, ja Julia herätti kauneudellaan ja viehätysvoimallaan monien huomion, myös leskeksi jääneen presidentti Tylerin. He menivät ensin salaa kihloihin ja kesäkuussa 1844 naimisiin. Yleisön huomiota herätti heidän 30 vuoden ikäeronsa. Julia nautti ensimmäisen naisen asemasta John Tylerin virkakauden viimeisten kahdeksan kuukauden ajan. Pariskunta viihtyi myös maatilallaan Virginiassa, minne he muuttivat presidenttikauden jälkeen. Heille syntyi seitsemän lasta.

Miehensä kuoleman jälkeen Julia Tyler palasi New Yorkiin, ja teki vapaaehtoistyötä Etelävaltioiden puolesta. Kun Etelävaltiot hävisivät sisällissodan, hän oli taloudellisissa vaikeuksissa. Tuohon aikaan laki ei määrännyt presidenttien leskille eläkettä. Vuonna 1880 kongressi päätti myöntää hänelle 1200 dollaria eläkettä vuodessa. Seuraavana vuonna, James Garfieldin murhan jälkeen, kaikille silloisille presidenttien leskille myönnettiin 5000 dollarin suuruinen vuosittainen eläke.

Lähteet 

Yhdysvaltain presidenttien puolisot
Yhdysvaltain ensimmäiset naiset
Vuonna 1820 syntyneet
Vuonna 1889 kuolleet
Maria Luisa (keisarinna)

Maria Luisa (1745–1792) oli espanjalainen prinsessa, josta tuli keisari Leopold II:n puolisona saksalais-roomalainen keisarinnapuoliso, Saksan, Unkarin ja Böömin kuningatar ja Toscanan herttuatar. 

Maria Luisa oli Espanjan Bourbon-sukuisen kuninkaan Kaarle III:n tytär. Jo varhain sovittiin, että hänet naitettaisiin Habsburg-sukuun. Alkujaan sulhaseksi valittiin Leopoldin isoveli, mutta koska hän kuoli nuorena, sulhanen vaihtui nuorempaan. Häitä vietettiin Innsbruckissa vuonna 1765. Pariskunta sai 16 lasta 21 vuoden aikana. Toistuvat raskaudet ja synnytykset vanhensivat Maria Luisaa nopeasti. Hänen kerrotaan hyväksyneen miehensä suhteet ja jopa ystävystyneen tämän läheisimmän rakastajattaren kanssa.

Lähteet 

Espanjan kuninkaalliset
Prinsessat
Keisarinnat
Vuonna 1745 syntyneet
Vuonna 1792 kuolleet
Frances Cleveland

Frances Clara Folsom Cleveland (21. heinäkuuta 1864 – 29. lokakuuta 1947) oli Yhdysvaltain presidentti Grover Clevelandin puoliso ja siten Yhdysvaltain ensimmäinen nainen vuosina 1886–1889 ja 1893–1897. Hän oli 21-vuotiaana maan nuorin ensimmäinen nainen ja ensimmäinen, joka meni naimisiin istuvan presidentin kanssa.

Frances Folsomin isä oli Clevelandin lakiasiaintoimiston osakas, joka kuoli nuorena. Sen jälkeen Grover Cleveland tuki hänen koulutustaan. Frances vieraili äitinsä kanssa Valkoisessa talossa, missä poikamiespresidentin sisar toimi emäntänä. Tapaamiset johtivat 27 vuoden ikäerosta huolimatta romanssiin ja avioliittoon.

Lähteet

Aiheesta muualla 

Yhdysvaltain presidenttien puolisot
Yhdysvaltain ensimmäiset naiset
Vuonna 1864 syntyneet
Vuonna 1947 kuolleet
Lääne-Nigulan kunta

Lääne-Nigulan kunta sijaitsee Luoteis-Virossa Läänemaan maakunnassa.

Sijainti 
Lääne-Nigulan kunta sijaitsee Haapsalun itäpuolella ulottuen pohjoisesta Suomenlahdelta Matsalunlahdelle etelässä. Idässä kunta rajoittuu harjumaalaisiin Lääne-Harjun ja Märjamaan kuntiin, etelässä pärnumaalaiseen Läänerannan kuntaan sekä lännessä Läänemaan Haapsaluun ja Vormsiin.

Hallinto 
Lääne-Nigulan kunta muodostettiin vuoden 2017 kuntauudistuksessa yhdistämällä Kullamaan, Martnan, Noarootsin, Nõvan ja vanha Lääne-Nigulan kunta sekä Nissin Rehemäen kylä. Lääne-Nigulan kunnassa on 7 239 asukasta (1.1.2018).

Kunta muodostuu Paliveren, Ristin ja Taeblan pienkauppaloista (alevik) sekä 114 kylästä (küla). Kunnan keskuspaikka on Taebla.

Liikenne 
Valtatie 9 Sauen Ääsmäestä Haapsaluun sekä valtatie 10 Lääne-Nigulan Rististä Saarenmaalle kulkevat Lääne-Nigulan kautta. Myös kantatiet 17, 29 ja 31 ovat alueen merkittäviä teitä.

Lähteet

Aiheesta muualla
Ellen Wilson

Ellen Louise Axson Wilson (15. toukokuuta 1860 – 6. elokuuta 1914)   oli Yhdysvaltain presidentti Woodrow Wilsonin  ensimmäinen puoliso ja siten Yhdysvaltojen ensimmäinen nainen vuodesta 1913 kuolemaansa asti. Hän hoiti julkista tehtäväänsä arvokkaasti mutta ei koskaan oppinut nauttimaan siitä. Hän oli opiskellut taidetta, ja rakennutti Valkoiseen taloon pienen studion johon tuli valoa kattoikkunasta. Ellen Wilson kuoli munuaisvaivoihin vuonna 1914.

Lähteet

Aiheesta muualla 

Yhdysvaltain presidenttien puolisot
Yhdysvaltain ensimmäiset naiset
Woodrow Wilson
Vuonna 1860 syntyneet
Vuonna 1914 kuolleet
Helen Herron Taft

Helen Louise Herron "Nellie" Taft (2. kesäkuuta 1861 – 22. toukokuuta 1943)  oli Yhdysvaltain presidentti William Howard Taftin puoliso ja siten Yhdysvaltojen ensimmäinen nainen vuosina 1909−1913.

Helen Herron kasvoi Ohiossa ja meni naimisiin nuoren lakimiehen kanssa, joka tähtäsi julkiselle uralle. Vuonna 1900 kolmilapsinen perhe seurasi perheenpäätä, joka nimitettiin vetämään amerikkalaista siviilihallintoa Filippiinellä. Helen Herron Taft nautti ulkomaankomennuksen tuomasta jännityksestä ja haasteista, samoin kuin matkoista Kiinaan, Japaniin ja Vatikaaniin. Washingtoniin istutetut japanilaiset kirsikkapuut olivat hänen ehdotuksensa.

William Howard Taft valittiin presidentiksi 1908, ja Helen nautti ensimmäisen naisen asemasta seurapiireissä. Presidenttikauden jälkeen perhe jäi Washingtoniin, sillä mies valittiin korkeimman oikeuden puheenjohtajaksi. Helen asui kaupungissa myös miehensä kuoleman jälkeen.

Lähteet

Aiheesta muualla 

Yhdysvaltain presidenttien puolisot
Yhdysvaltain ensimmäiset naiset
Vuonna 1861 syntyneet
Vuonna 1943 kuolleet
Savitaulu

Savitaulu (Akkadi: ṭuppu(m) 𒁾) oli muinaisessa Lähi-idässä käytetty kirjoitusväline, erityisesti nuolenpääkirjoitukseen, pronssikaudella ja rautakaudella.

Katso myös 
 Hammurabin laki

Lähteet

Aiheesta muualla 

Muinainen Lähi-itä
Arkeologiset esinetyypit
Kirjoituksen historia
Käärmesaari (Espoo)

Käärmesaari on Espoon ja Helsingin yhteinen ulkoilusaari. Se sijaitsee Miessaarenselän merialueella nelisen kilometriä Haukilahden venesatamasta kaakkoon. Espoon virallisessa kaupunginosajaossa Käärmesaari kuuluu Westendiin; saaren ja Westendin manneralueen välinen etäisyys on runsaat kaksi kilometriä.

Käärmesaaren pinta-ala on 8,2 hehtaaria. Saaren pohjoinen ranta on melko jyrkkä ja sen havupuuvaltaiset metsät ovat levittäytyneet aivan rannan kupeeseen. Itärannan syvää poukamaa reunustavat jyrkät kallioseinämät. Saaren eteläosa on avomeren suuntaan kurottavaa paljasta, suhteellisen loivasti kohti merta laskevaa kalliomaata. Käärmesaaren läntisellä rannalla on yhtäältä punaista sileää graniittikalliota, toisaalta rantaniittyjä ja tervalepikoita. Luoteisrannan mäntyvaltainen tasanne antaa kesäisen auringonlaskun suuntaan. Saaren keskiosassa kasvaa lähinnä mäntyä, alueella on myös kallioita ja niiden välisiä painanteita.

Espoon ja Helsingin välinen raja kulkee aivan Käärmesaaren itäpuolitse. Käärmesaaren ja Lauttasaaren Länsiulapanniemen välissä sijaitsevat Käärmekarit, Läntinen Käärmeluoto ja Pohjoinen Käärmeluoto. Ne kuuluvat Helsingin hallinnolliseen alueeseen. Lauttasaaren rannat häämöttävät Käärmesaaren itärannalta pari kilometriä itäkoilliseen. Käärmesaaren eteläpuolella sijaitsee pitkänomainen kallioluoto Långgrundet.

Luoteen suunnassa lähempänä Espoon manneraluetta sijaitsevat muun muassa Vehkasaari, Korkeasaari ja Tvijälp.

Käärmesaaren ruotsinkielistä nimeä Ormholm on käytetty ainakin 1600-luvulta alkaen. Nimensä mukaisesti saarella on ollut käärmeitä. Suomenkielinen käännös Käärmesaari otettiin kartoille 1930-luvulla.

Lähteet

Aiheesta muualla 
Tiedostopalvelu.maanmittauslaitos.fi
Käärmesaari, Uusimaa, Finland — Sunrise, Sunset and Daylength
Tonyhagerlund.net: Espoon saaret: Käärmesaari
Geologiset retkeilykohteet Etelä-Espoossa - omatoimisia retkeilykohteita

Espoon saaret
Westend
Mariko Härkönen

Mariko Härkönen (s. 1970 Tokio, Japani) on suomalainen elokuvakäsikirjoittaja ja -ohjaaja.

Palkinnot
Lähde:
 Jääkarhu soitti kerran Afrikkaan:
Tampereen lyhytelokuvafestivaalit: Kotimaisen kilpailun erikoispalkinto sekä napinpainajat - palkinto 1998
 Bear it and Grin – lyhytelokuva:
Rennes´in lastenelokuvajuhlat, Ranska: Élephant d´or - pääpalkinto 1998
 Huippuhetki – lyhytelokuva:
Kettupäivät: Kunniamaininta 1999
 Turilas & Jäärä – animaatiosarja: 
Laonin kansainvälinen lasten ja nuorten elokuvafestivaali, Ranska: Pääpalkinto 2002
Valtion elokuvataidetoimikunnan laatutuki 2001
Taiteen valtionpalkinto 2001
Kettupäivät: Kunniamaininta 2001
 Kosminen kulkuri – lyhytelokuva: 
Wilmette ICFilmFest, Yhdysvallat: pääpalkinto 2012

Filmografia
 1993 Viiniä, rakas äiti (meidän on vielä rokattava) (lyhyt, käsikirjoituksen valvonta)
 1994 Nisula (lyhyt, ohjaaja, käsikirjoittaja)
 1996 Sirpaleita (lyhyt, props) 
 1997 Tiina, tule takaisin (lyhyt, tuottaja)
 1997 Maraton (lyhyt, tuotannon johto)
 1997 Skin Deep (lyhyt, tuotannon johto)
 1997 Graceland (lyhyt, näyttelijä)
 1998 Jääkarhu soitti kerran Afrikkaan (lyhyt, dramaturgi, tuottaja, animoija, nuket)
 2001 Turilas ja Jäärä (ohjaaja, käsikirjoittaja)
 2007 Ekspansio (lyhyt, ohjaaja, käsikirjoittaja, animaatio)
 2010 Kosminen kulkuri (lyhyt, ohjaaja, käsikirjoittaja, tuottaja)

Lähteet 

Suomalaiset elokuvaohjaajat
Suomalaiset elokuvakäsikirjoittajat
Vuonna 1970 syntyneet
Elävät henkilöt
Izabella Cywińska

Maria Izabella Cywińska-Michałowska (s. 25. maaliskuuta 1935) on puolalainen teatteri- ja elokuvantuottaja sekä taiteilijakriitikko. Hän toimi 1989–1990 kulttuurin ja taiteen ministerinä. Vuosina 2008–2011 hän oli Warsovan Ateneum-teatterin taiteellinen johtaja. Hänen puolisonsa on Janusz Michałowski.

Lähteet

Aiheesta muualla 

Puolalaiset poliitikot
Kulttuuriministerit
Elävät henkilöt
Vuonna 1935 syntyneet
Puolalaiset taiteilijat
Tine Sundtoft

Tine Sundtoft (s. 9. huhtikuuta 1967 Lillesand) on norjalainen virkailija ja konservatiivipuolueen poliitikko. Hän toimi työntekijäjärjestö Næringslivets Hovedorganisasjon alueellisena johtajana 1995–2005, Länsi-Agderin läänin hallintojohtajana 2005–2013 ja ilmasto- ja ympäristöministerinä 2013–2015.

Lähteet 

Norjalaiset poliitikot
Elävät henkilöt
Vuonna 1967 syntyneet
Sigrid Kaag

Sigrid Kaag (s. 2. marraskuuta 1961 Rijswijk, Alankomaat) on hollantilainen diplomaatti ja poliitikko. Kaag on työskennellyt vuosina 1994–2017 Yhdistyneiden kansakuntien toiminnassa joko Hollannin ulkoministeriön tai YK:n palveluksessa. Hän on toiminut muun muassa kemiallisten aseiden kieltojärjestössä. Lokakuusta 2017 hän on toiminut ulkomaankauppa- ja kehitysministerinä. 13. helmikuuta 2018 – 7. maaliskuuta 2018 välisen ajan hän toimi myös virkaatekevänä ulkoministerinä.

Lähteet

Aiheesta muualla 

Alankomaalaiset poliitikot
Alankomaalaiset diplomaatit
Vuonna 1961 syntyneet
Elävät henkilöt
Matkalla avaruuteen (vuoden 2018 televisiosarja)

Matkalla avaruuteen (Lost in Space) on yhdysvaltalainen seikkailuhenkinen tieteissarja.  Se on uudelleenkäynnistys vuosina 1965–1968 esitettyyn samannimiseen tieteissarjaan, joka pohjautui vuonna 1812 julkaistuun romaaniin The Swiss Family Robinson.

Sarjan tuottajina toimivat Matt Sazama ja Burk Sharpless. Sen ensimmäinen kausi julkaistiin Netflixissä huhtikuussa 2018. Sarjan toinen tuotantokausi tuli Netflixiin jouluaattona 2019. Sarjan kolmas tuotantokausi tuli Netflixiin ensimmäinen joulukuuta 2021.

Juoni 
Robinsonin perhe haaksirikkoutuu vieraalle planeetalle ja he joutuvat taistelemaan selviytyäkseen erilaisista vaaroista.

Näyttelijät

Tuotanto 
Vuonna 2014 kerrottiin Dracula Untold -elokuvan tuottajina toimineiden Matt Sazamanin ja Burk Sharplessin käsikirjoittavan uudelleenkäynnistystä 1960–luvulla esitettyyn Matkalla avaruuteen -sarjalle. Netflix antoi sarjalle vihreätä valoa marraskuussa 2015. 2016 kesäkuussa Netflix tilasi 10–osaisen ensimmäisen kauden sarjasta.

Ensimmäisen kauden kuvaukset alkoivat Vancouverissa tammikuussa 2017.

Julkaisu 
Sarjan ensimmäinen kausi julkaistiin Netflix-palvelussa 13. huhtikuuta 2018. 31. maaliskuuta 2018 esitettiin sarjan pilottijakso Washingtonin Awesome Con -tapahtumassa, jonka jälkeen pidettiin Q&A (Kysy ja vastaa) -hetki Matt Sazaman ja Burk Sharplessin kanssa.

Lähteet

Aiheesta muualla 
 Matkalla avaruuteen Netflix.comissa
 

Yhdysvaltalaiset scifi-sarjat
Netflix-alkuperäissarjat
Televisiosarjoihin perustuvat televisiosarjat‎
2010-luvun televisiosarjat
2020-luvun televisiosarjat
Rutu Modan

Rutu Modan (s. 1966) on israelilainen sarjakuvapiirtäjä ja kuvittaja. Hänen tunnetuimpiin sarjakuvateoksiinsa kuuluvat Exit Wounds (2007) ja The Property (2013).

Sarjakuvissaan hän usein tutkii perhesuhteita sekä politiikan ja sodan vaikutusta yksilöihin. Hänen piirrosjälkensä muistuttaa selkeine viivoineen ligne claire -tyyliä. Modanin sarjakuva-albumi Exit Wounds palkittiin Eisner-palkinnolla 2008.

Modan opiskeli Bezalel Academy of Art and Design -taidekorkeakoulussa, ja on toiminut siellä myös sarjakuvan ja kuvittamisen opettajana. Vuonna 1995 hän perusti ystävänsä Yirmi Pinkusin kanssa Actus Tragicus -ryhmän sarjakuvien julkaisemista varten. Aikaisemmin he olivat yrittäneet julkaista vaihtoehtosarjakuvaa osana hepreaksi kääntämäänsä MAD-sarjakuvalehteä, mutta lehti ei löytänyt yleisöä.

Lähteet

Aiheesta muualla 

Sarjakuvantekijät
Israelilaiset taiteilijat
Vuonna 1966 syntyneet
Elävät henkilöt
Kaldealaiskatolinen kirkko

Kaldealaiskatolinen kirkko on Idän katolinen kirkko, joka käyttää itäsyyrialaista riitusta. Kirkolla on toimintaa Irakissa, Iranissa, Beirutissa, Syyriassa, Turkissa, Yhdysvalloissa, Australiassa ja Torontossa. Jäseniä on yhteensä 640 000.

Pyhän Tuomaan eparkia Sydneyssä perustettiin vuonna 2006 ja siihen kuului 35 000 henkeä vuonna 2014.

Lähteet 

Idän katoliset kirkot
Kerttu Rytkönen

Kerttu Rytkönen (1. kesäkuuta 1895 Pielavesi – 22. huhtikuuta 1991 Helsinki) oli suomalainen arkkitehti ja yksi Suomen ensimmäisitä naisarkkitehdeistä. Hän pääsi ylioppilaaksi Kuopiossa 1914 ja valmistui arkkitehdiksi 1921.

Rytkönen suunnitteli Helsingin Kaivopuistossa Kalliolinnantie 4:ssä sijainneen Salus-sairaalan. Uusklassillista tyyliä edustanut rakennus valmistui 1929. Salus-sairaalan perustajat ja omistajat olivat Kettu Rytkösen sairaanhoitajasisaret Ida ja Maria Rytkönen. He olivat perustaneet yksityisen sairaskodin Helsinkiin 1901 ja vuonna 1920 he perustivat Salus-sairaalan joka oli erikoistunut naistentauteihin ja synnytyksiin mutta myös muita potilaita hoidettiin siellä.

Ida Rytkönen ja Maria Rytkösen perilliset lahjoittivat sairaalan rakennuksineen vuonna 1944 Wihurin rahastolle. Sairaalatoiminta rakennuksessa jatkui vuoteen 1983 saakka ja sen jälkeen rakennuksessa toimi vielä sydän- ja verisuonitautien perustutkimukseen erikoistunut Wihurin tutkimuslaitos vuoteen 2013 saakka. Tämän jälkeen rakennus peruskorjattiin ja nykyisin siinä toimii Jenny ja Antti Wihurin rahasto sekä eräitä muita järjestöjä.

Lähteet

 Suomalaiset arkkitehdit
 Vuonna 1895 syntyneet
 Vuonna 1991 kuolleet
Judit Csehák

Judit Csehák (s. 16. tammikuuta 1940 Szekszárd, Unkari) on unkarilainen poliitikko. Csehák kuului Magyar Szocialista Munkáspárt MSZMP ja Magyar Szocialista Párt MSZP puolueisiin. Hän oli varapääministeri vuodesta 1984 vuoteen 1987. Unkarin kansantasvallan hajottua hän oli yhä useita vuosia parlamentissa ja vuosina 2002–2003 hän terveys-, sosiaaliasian- ja  perheministerinä.

Lähteet

Aiheesta muualla 

Unkarilaiset poliitikot
Vuonna 1940 syntyneet
Elävät henkilöt
Oddworld

Oddworld on Oddworld Inhabitantsin kehittämä toimintaseikkailupelien sarja.

Pelit 
 Oddworld: Abe’s Oddysee (1997)
 Oddworld: Abe’s Exoddus (1999)
 Oddworld: Munch’s Oddysee (2001)
 Oddworld: Stranger’s Wrath (2005)
 Oddworld: Soulstorm (tulossa)

Uusintaversiot ja muut versiot
 Oddworld Adventures (1998)
 Oddworld Adventures 2 (2000)
 Oddworld: Abe's Oddysee - New 'n' Tasty! (2014)

Lähteet

Aiheesta muualla 
 Pelisarja MobyGamesissä 

Videopelisarjat
Põhja-Pärnumaan kunta

Põhja-Pärnumaan kunta sijaitsee Keski-Virossa Pärnumaan maakunnassa.

Sijainti 
Kunta sijaitsee Pärnun pohjoispuolella rajoittuen pohjoisessa Märjamaan ja Kehtnan kuntiin, idässä Türiin ja Põhja-Sakalaan, etelässä Toriin ja Pärnuun sekä lännessä Läänerannaan.

Hallinto 
Põhja-Pärnumaan kunta muodostettiin vuoden 2017 kuntauudistuksessa yhdistämällä Halingan, Tootsin ja Vändran kunnat sekä Vändran kauppala. Põhja-Pärnumaan kunnassa on 8 435 asukasta (1.1.2018).

Kunta muodostuu Pärnu-Jaagupin, Tootsin ja Vändran kauppaloista (alev) sekä 86 kylästä (küla). Kunnan keskuspaikka on Vändra.

Liikenne 
Valtatie 4 Tallinnasta Pärnuun ja Valtatie 5 Rakverestä Pärnuun kulkevat Põhja-Pärnumaan kautta. Rautatie Tallinnasta Pärnuun kulkee kunnan poikki.

Lähteet

Aiheesta muualla
Ida McKinley

Ida Saxton McKinley (8. kesäkuuta 1847 Ohio, Yhdysvallat – 26. toukokuuta 1907) oli Yhdysvaltain presidentti William McKinleyin  ensimmäinen puoliso ja siten Yhdysvaltojen ensimmäinen nainen vuosina 1897−1901.

McKinley syntyi Ohiossa menestyvän pankkiirin perheeseen, ja vapaamielisen isänsä kehotuksesta hän työskenteli itsekin pankissa. Hän tutustui William McKinleyiin, joka oli tullut kaupunkiin aloittamaan uraansa lakimiehenä, rakastui ja meni naimisiin. Kaksi tytärtä syntyivät 1871 ja 1873, mutta samaan aikaan Ida McKinley sairastui epilepsiaan. Hän hoiti kuitenkin edustustehtävänsä presidentin puolisona ja istui yleensä sinisessä samettituolissa. Hänen tilansa salattiin ovelasti: hänellä oli kukkakimppu kädessään, ettei kukaan yrittäisi kätellä, päivällisillä hän istui presidentin vieressä, joka tarvittaessa kätki hänen poissaolokohtauksensa lautasliinan avulla. Hänen sairauksistaan kerrottiin laajemmin vasta 2000-luvulla.

Lähteet

Aiheesta muualla 

Yhdysvaltain presidenttien puolisot
Yhdysvaltain ensimmäiset naiset
Vuonna 1847 syntyneet
Vuonna 1907 kuolleet
Noura Al Kaabi

Noura bint Mohammed al Kaabin on Arabiemiirikuntien ministeri ja yritysjohtaja. Al Kaabi on ollut lokakuusta 2017 kulttuurin ja kehityksen ministeri. Tätä ennen hän oli  liittovaltion kansallisten neuvoston asioiden ministeri. Hän toiminut twofour54 mediayrityksen toimitusjohtajana ja on nyt sen hallituksen puheenjohtaja. Noura Al Kaabia pidetään yleisesti yhtenä vaikutusvaltaisimmista arabinaisista.

Lähteet

Aiheesta muualla 

 

Arabiemiirikuntalaiset ministerit
 Vuonna 1979 syntyneet
 Elävät henkilöt
Gefen Primo

Gefen Primo (s. 26. maaliskuuta 2000) on israelilainen judon EM-mitalisti. Hän kilpailee alle 52 kg:n painoluokassa.

Primo saavutti vuonna 2017 alle 18-vuotiaiden EM-hopeaa ja alle 21-vuotiaiden EM-pronssia sarjassa 52 kg. Hän voitti samana vuonna kultaa Euroopan nuorten olympiafestivaaleilla. Hän saavutti pronssia Tel Avivin EM-kilpailuissa 2018. Hän  sijoittui samana vuonna seitsemänneksi Bakun MM-kilpailuissa ja sai hopeaa nuorten MM-kilpailuissa. Hän saavutti 2021 pronssia sekä Lissabonin EM-kilpailuissa että Budapestin MM-kilpailuissa. Seuraavana vuonna hän oli viides Sofian EM-kilpailuissa. Taškentin MM-kilpailuissa hän saavutti sekajoukkuekilpailussa pronssia ja sijoittui 52-kiloisissa viidenneksi.

Primo on saavuttanut IJF World Tourin kilpailuissa kaksi turnausvoittoa ja yhdeksän kolmossijaa. Maailmancupissa hän on ollut kerran kolmas. Hän on saavuttanut aikuisten sarjassa yhden Israelin-mestaruuden.

Lähteet 

Israelilaiset judokat
Vuonna 2000 syntyneet
Elävät henkilöt
Šigirin puuveistos

Šigirin puuveistos 11 600 vuotta vanha puuveistos, joka löytyi vuonna 1894 Jekaterinburgin läheltä. Sen materiaali on lehtikuusta. Veistoksen tarkoituksesta ei ole tietoa.

Veistos saatiin kootuksi vuonna 1914 niistä paloista, jotka ovat löytyneet. Sen korkeus on viisi metriä. Kullankaivajat löysivät palat turvekerroksesta neljän metrin syvyydestä.

Lähteet 

Esihistorialliset veistokset
Jekaterinburgin historia
Lucy Peng

Lei Peng eli Lucy Peng (; s. syyskuu 1973; Hangzhou, Zhejiang, Kiina) on kiinalainen yrittäjä ja yritysjohtaja. Hän on yksi kiinalaisen Alibaba-verkkokauppajätin 18 perustajista ja on toiminut erilaisissa johtotehtävissä yhtymässä perustamisen (1999) jälkeen. Huhtikuussa 2018 hän toimi Alibabasta irtautuneen pankki- ja rahoitusyhtiö Ant Financialin (aiempi Alipay) hallituksen puheenjohtajana ja Alibaban ostaman kaakkoisaasialaisen Lazada-verkkokaupan toimitusjohtajana. Tätä ennen hän oli toiminut muun muassa Ant Financialin toimitusjohtajana ja Alibaban henkilöstöjohtajana. 

Talousjulkaisu Forbesin nosti Pengin miljardöörilistalleen; maaliskuussa 2018 hänen varallisuudekseen arvioitiin 1,1 miljardia dollaria. Varallisuus on peräisin erityisesti verkkokauppajätti Alibaban omistajuudesta; Peng oli yksi 18 verkkokauppajätti Alibabaa perustaneista henkilöistä. Yhtiö listautui New Yorkin pörssiin vuonna 2014 ja useista perustajista on tullut dollarimiljardöörejä. 

Yhdysvaltalainen talousjulkaisu Forbes luokitteli Pengin vuoden 2017 maailman vaikutusvaltaisimpien naisten listallaan sijalle 34. Talousjulkaisu Fortune nosti hänet maailman talouselämän kansainvälisten (ei-yhdysvaltalaisten) naisvaikuttajien 18. sijalle (2017). 
 
Pengillä on alempi taloushallinnon korkeakoulututkinto (BBA, 1994) Zhejiang Gongshang -yliopistosta. Hän on naimisissa Alibaban perustajiin myös kuuluvan Tongyu Sunin kanssa. Valmistumisensa jälkeen ja ennen Alibaban perustamista Peng toimi viisi vuotta yliopisto-opettajana (Zhejiang University of Finance and Economics).

Lähteet

Aiheesta muualla
China Entrepreneur Club: An Interview with Peng Lei：The DNA Code of Alibaba (Green Herald: Cao Kezhen Wang Rui, 2009-09-14)  (daonong.com)

Kiinalaiset yritysjohtajat
Kiinalaiset elinkeinoelämän vaikuttajat
Vuonna 1973 syntyneet
Elävät henkilöt
Kiinalaiset miljardöörit
Salibandyn P21 SM-sarja

P21 SM-sarja (joskus myös Nuorten SM-sarja) on salibandyn alle 21-vuotiaiden poikien korkein sarjataso. Sarjan järjestämisestä vastaa Suomen Salibandyliitto. Sarja pelataan yhdessä 14 joukkueen lohkossa yksittäisinä otteluina. Peliaika otteluissa on 3×20 minuuttia.

Toisin kuin muissa junioreiden SM-sarjoissa, P21-ikäluokassa SM-sarjaan ei tarvitse joka vuosi karsia, vaan sarjapaikka on periytyvä.

Sarjajärjestelmä

Runkosarja 
Runkosarja pelataan kaksinkertaisena, eli ottelumäärä runkosarjassa on 22. Jos varsinainen peliaika päättyy tasan, pelataan viiden minuutin jatkoaika. Tarvittaessa jatkoajan jälkeen pelataan rangaistuslaukauskilpailu. 

Runkosarjan 8 parasta jatkavat puolivälieriin. Viimeinen tippuu 1. divisioonaan ja 10. sekä 11. karsivat paikastaan SM-karsinnoissa.

Pudotuspelit 
Puolivälierissä runkosarjan 1. saa valita vastustajan sijoilta 7.-8. Runkosarjan 2. saa valita vastustajan sijoilta 6.-8. Runkosarjan 3. valitsee vastustajan sijoilta 5.-8. ja runkosarjan 4. saa vastaansa valitsematta jääneen joukkueen. Puolivälierien voittajat etenevät välieriin. 

Välierien häviäjät pelaavat pronssiottelussa ja voittajat finaaleissa. Puolivälierät, välierät ja finaalit pelataan paras viidestä. Pronssinsta pelataan vain yksi ottelu. 

Pudotuspeleissä ja SM-karsinnoissa jatkoaika kestää 20 minuuttia.

SM-karsinnat 
SM-karsinnat pelataan paras kolmesta ottelusarjoina. Otteluparit ovat SM-sarjan 10. vastaan I-divisioonan 3. ja I-divisioonan 2. vastaan SM-sarjan 11. Otteluparien voittajat pelaavat kaudella 2019-2020 SM-sarjassa ja häviäjät 1. divisioonassa.

Joukkueet 2021–2022

Katso myös 
 A-poikien I-divisioona 
 B-poikien SM-sarja
 B-poikien 1. divisioona
 C1-poikien SM-sarja
 C1-poikien 1. divisioona
 C2-poikien SM-sarja

Lähteet 
 http://salibandy.fi/kilpailu/valtakunnalliset-sarjat/nsm/ 
 https://salibandy.fi/fi/uutiset/naisten-1-divisioona-miesten-suomisarja-seka-p21-sm-sarja-laajenevat-nain-paikat-maaraytyvat/

Suomen salibandysarjat
Park Guy-lim

Park Guy-lim (s. 27. helmikuuta 1999) on eteläkorealainen mäkihyppääjä.

Vuoden 2018 talviolympialaisissa Park hyppäsi normaalimäessä 35:nneksi eli viimeiseksi.

Maailmancupissa Park kilpaili ensimmäisen kerran helmikuussa 2017 Pyeongchangissa sijoittuen 30:nneksi. Se on myös hänen paras sijoituksensa maailmancupissa.

Nuorten MM-kilpailuihin Park on osallistunut kerran. Vuoden 2016 kisoissa hän oli normaalimäessä 42:s. Park oli ilmoitettu myös vuoden 2018 kisojen normaalimäkeen, mutta ei hypännyt kilpailussa.

Lähteet 

Eteläkorealaiset mäkihyppääjät
Vuonna 1999 syntyneet
Elävät henkilöt
Liu Qing (yritysjohtaja)

Liu Qing () eli Jean Liu Qing tai Jean Liu (s. 1978, Peking) on kiinalainen yritysjohtaja. Keväällä 2018 hän toimi kiinalaisen taksi- ja kuljetuspalvelujen varausohjelmistoa kehittävän DiDin hallituksen puheenjohtajana. Liun johdolla Didi hankki yhdysvaltalaisen Uberin Kiinan toiminnot vuonna 2016. Tämän jälkeen Didi hankki 5,5 miljardin dollarin rahoituksen toiminnalleen, jonka avulla yhtiö pyrki laajentamaan taksipalvelujaan Euroopan, Lähi-itään ja Afrikkaan.

Yhdysvaltalainen  aikakauslehti Time sisällytti hänet vuoden 2017 keskeisten vaikuttajien joukkoon (Time 100). Talousjulkaisu Forbes luokitteli Liun vuoden 2017 maailman vaikutusvaltaisimpien naisten listallaan sijalle 40. Talousjulkaisu Fortune nosti hänet maailman talouselämän kansainvälisten (ei-yhdysvaltalaisten) naisvaikuttajien 25. sijalle (2017). 
 
DiDi () on vuonna 2012 perustettu, Kiinan Hangzhousta käsin toimiva taksivarausten mobiiliohjelmiston kehittäjäyhtiö. Maaliskuussa 2016 yhtiön mobiiliohjelmistoilla varattiin Kiinassa yli kymmenen miljoonaa taksi- ja pienoisbussimatkaa päivittäin. Huhtikuussa 2018 yritys viesti, että sillä on jo 450 miljoonaa käyttäjää, jotka tekevät yhtiön tarjoaman palvelun avulla noin 25 miljoonaa matkaa päivässä. Yritys on tehnyt sijoituksia useisiin ulkomaisiin taksimatkoja tarjoaviin tai niiden varauspalvelua hoitaviin yrityksiin (esimerkiksi Viron Taxify, yhdysvaltalainen Lyft, brasilialainen 99 - 2018 jo Didin tytäryritys, intialainen Ola, Singaporen Grab ja Lähi-idän Careem). DiDi on kertonut yhteisyrityksen perustamisesta Softbankin kanssa Japanin henkilökuljetusmarkkinaa silmällä pitäen. DiDi toimii yhteistyössä myös useiden autovalmistajien kanssa erityisesti DiDin henkilökuljetuksiin soveltuvien automallien valmistamiseksi. Yritys myös tutkii erilaisia autojen omistus- ja rahoitusmalleja osana tarjontansa kehittämistä.

Liu valmistui tietojenkäsittelytiede pääaineenaan Pekingin yliopistosta (B.A./B.Sc.) ja myöhemmin Harvardin yliopistosta (M.Sc.).  Liu työskenteli rahoituskonserni Goldman Sachsilla (yleten Aasian toimintojen toimitusjohtajaksi) ennen siirtymistään Didi Chuxingin palveluun vuonna 2014.

Liu on naimisissa, ja hänellä on kolme lasta. Liun isä on pankkiiri ja suurliikemies Liu Chuanzhi, joka tunnetaan muun muassa tietokonevalmistaja Lenovon perustajana sekä IBM:n kannettavien tietokoneiden liiketoiminnan ja Pizza Expressin ostajana kiinalaisomistukseen.

Lähteet

Kiinalaiset yritysjohtajat
Kiinalaiset elinkeinoelämän vaikuttajat
Vuonna 1978 syntyneet
Elävät henkilöt
Central River

Central River on yksi Gambian alueista. Se sijaitsee maan keskiosissa. Alueen pinta-ala on 2 895 neliökilometriä ja vuoden 2013 väestönlaskennassa siellä asui 221 907 ihmistä. Central Riverin hallinnollinen keskus on Janjanbureh.

Gambian ollessa Iso-Britannian siirtokuntana, oli yksi niin sanotun protektoraatin hallinnollisista alueita MacCarthy Island. Gambian itsenäistyttyä brittien aluejako jäi voimaan. MacCarthy Islandin nimi muutettiin Central Riveriksi vuonna 1995.

Central River jakautuu edelleen kymmeneen piirikuntaan: Fulladu West, Janjanbureh, Lower Saloum, Niamina, Dankunku, Niamina East, Niamina West, Niani, Nianija, Sami ja Upper Saloum.

Lähteet

Gambian alueet
Jane Pierce

Jane Means Appleton Pierce (12. maaliskuuta 1806 – 2. joulukuuta 1863) oli Yhdysvaltain presidentti Franklin Piercen puoliso ja siten Yhdysvaltojen ensimmäinen nainen vuosina 1853–1857. Hän vastusteli miehensä pyrkimyksiä politiikkaan ja pyörtyi kuullessaan että tämä oli valittu demokraattien presidenttiehdokkaaksi. Heidän pieni poikansa Benny kuoli junaonnettomuudessa juuri ennen presidentin virkakauden avajaisia, joita ei sen takia juhlittu. Jane Pierce ei koskaan toipunut menetyksestä. Hän joutui ponnistelemaan selvitäkseen asemansa vaatimista sosiaalisita tapahtumista.

Lähteet 

Yhdysvaltain presidenttien puolisot
Yhdysvaltain ensimmäiset naiset
Vuonna 1806 syntyneet
Vuonna 1863 kuolleet
Marie von Ebner-Eschenbach

Marie von Ebner-Eschenbach (o.s. Dubsky, 13. syyskuuta 1830 – 12. maaliskuuta 1916) oli itävaltalainen kirjailija, joka kuvasi romaaneissaan köyhien ja aristokratian elämää. Tunnetuimmassa teoksessaan Kunnan lapsi (Das Gemeindekind, 1887) hän kuvaa synnyinseutunsa Määrin oloja ja osoittaa sympatiaa köyhille ja lapsen ajatusmaailman ymmärtämystä.

Teokset

Suomennetut teokset 
 Kunnan lapsi (Das Gemeindekind), suom. Ester Peltonen,  WSOY 1903. Sarja: Suurten kertojain teoksia, 9. Teos verkossa
 Novelli
 Krambambuli. Teoksessa: Krambambuli ja muita eläinsankareita. Kansanvalistusseura 1911 Kertomus verkossa

Alkukieliset teokset 
 Maria Stuart in Schottland (1860) 
 Marie Roland 1867
 Die Weilchen 1870
 D:r Ritter 1872
 Waldfräulein 1873
 Ein Spätgeborner 1875
 Bozena 1876
 Neue Erzählungen 1881

Asiasta muualla 
 Vapaasti ladattavia Marie von Ebner-Eschenbachin e-kirjoja Projekti Lönnrotilta ja Project Gutenbergilta

Lähteet 

Itävaltalaiset kirjailijat
Vuonna 1830 syntyneet
Vuonna 1916 kuolleet
Ull-Britt Gustafsson-Pensar

Ull-Britt Gustafsson-Pensar (s. 1931 Loviisa) on suomalainen äidinkielen (ruotsi) lehtori, koulutukseltaan filosofian maisteri. Hän on ollut suomenruotsalaisen virsikirjakomitean jäsen 1975–1983. 

Hänen muokkaamiaan tekstejä on Suomen ruotsinkielisessä virsikirjassa vuodelta 1986 seitsemän virttä sekä yksi hänen kirjoittamansa virsi. Hän on kääntänyt ruotsiksi suomalaisia, saksalaisia, englantialisia, virolaisia ja norjalaisia virsiä Ruotsin kirkon virsikirjassa Den svenska psalmboken 1986 on yksi hänen muokkaamaana virsi: 293 "Sannigens Ande" (Z. Topelius) ja yksi hänen kääntämänsä virsi, 646, "Grip du mig, Helige Ande" (P. Perkiö). Ruotsin kirkon virsikirjassa (suomenkielinen) on lisäksi kolme hänen käännöstään lisäosassa, jossa virret ovat suomeksi ja ruotsiksi (Virret 724:3, "Nu sjunker bullret"/"Och vaka Kristus", 741 "Vår fader och Gud" ja 746 "Lik ängens sköna blomma").

Virret
Gustafsson-Pensarin kirjoittama virsi Suomen kirkon ruotsinkielisessä virsikirjassa:
465 Ett barn som döps i Jesu namn

Gustafsson-Pensarin kääntämät virret Suomen kirkon ruotsinkielisessä virsikirjassa:
 118 Grip du mig Helige Ande (sanat: Pia Perkiöː Kosketa minua Henki, suomenkielinen virsikirja 125)
 228 Till måltif Herren kallar (sanat: Kurt Rommel, suom.: Jo Herran armopöytä, suomenkielinen virsikirja 452)
 429 Vår tröghet är så stor, o Gud (sanat: Fred Kaan)
 446 Guds familj är världens största (sanat: Jukka Lehtinen)
 528 Nu sjunker bullret, 3. säkeistö: Och vaka, Kristus (3. säkeistön sanat: Anna-Maija Raittila, suomenkielinen virsikirja 565)
 554 Vår Fader och Gud (sanat: Helena Shuuladu, suomenkielinen virsikirja 603)
 556 Lik ängens sköna blomma (sanat: Hallgrimur Pétursson, suomenkielinen virsikirja 616)

Virsikirjan lisävihkossa Sång i Guds värld:
 884 O, Jesus Krist, förvandla mig (sanat: Eyvind Skeie, suomenkielinen virsikirjan lisävihko 951)
 895 Kristna, kom i morgonljuset (sanat: Eyvind Skeie)
 896 Vi sträcker våra händer (sanat: Svein Ellingsen)

Lähteet

Aiheesta muualla
 Birgitta Sarelin: Psalmarbete i Finland 

Suomalaiset virsirunoilijat
Vuonna 1931 syntyneet
Elävät henkilöt
HLTV

HLTV (verkkosivuna HLTV.org) on tanskalainen Counter-Strike: Global Offensive -videopelin kilpapelaamiseen keskittyvä uutis- ja foorumiverkkosivu. Se sisältää uutisten ja foorumien lisäksi myös turnausten tietoja ja niihin liittyvän kuvagallerian, otteluiden tulos- ja tilastotiedot ja otteluiden vedonlyönnin. HLTV.org on saanut nimensä Valven kehittämästä tietokoneohjelmasta, Half-Life TV:stä.

Half-Life TV 
HLTV (tietokoneohjelmana Half-Life TV) on Valven vuonna 2001 luoma tietokoneohjelma, jonka avulla TV-tuettujen GoldSrc-pelimoottorilla toimivien pelipalvelinten sisäistä pelaamista voi seurata "bird's-eye view" -menetelmällä reaaliaikaisesti, viiveellä tai uusintana (demona). Lisäksi se myös mahdollistaa rajattoman katsojamäärän suorissa otteluissa. TV:llä on oma IP-osoitteensa, jonka avulla pelipalvelimelle liitytään katsojaksi. HLTV-tuettuja pelejä ovat Counter-Strike 1.6, Counter-Strike: Condition Zero ja Day of Defeat.

Half-Life TV:stä kehitettiin vuonna 2010 uudempi versio, Source-moottorilla toimiva SourceTV. Se toimii TV-tuetuissa Source-moottorilla toimivissa peleissä kuten Counter-Strike: Sourcessa ja Counter-Strike: Global Offensivessa.

Lähteet 
 
 
 

Videopelisivustot
Counter-Strike
Aotearoan, Uuden-Seelannin ja Polynesian anglikaanikirkko

Aotearoan, Uuden-Seelannin ja Polynesian anglikaanikirkko on anglikaanisen yhteisön jäsenkirkko, joka palvelee Uudessa-Seelannissa, Fidžillä, Tongassa, Samoassa ja Cookinsaarilla. Nykyiset arkkipiispat ovat Winston Halapua ja Philip Richardson.

Vuonna 2018 kirkko päätti hyväksyä samaa sukupuolta olevien liittojen siunaamisen. Päätöksen seurauksena kirkosta irtosi ainakin 12 seurakuntaa, jotka muodostivat uuden kirkon nimeltä Church of Confessing Anglicans of Aotearoa/New Zealand (Aotearoan/Uuden-Seelannin tunnustuksellisten anglikaanien kirkko).

Lähteet 

Anglikaaniset kirkkokunnat
Amerikan Samoa
Fidži
Tonga
Uskonto Cookinsaarilla
Uusi-Seelanti
Salomon

Salomon on ranskalainen urheiluvälineiden- ja vaatteiden valmistaja. Salomon oli saksalaisen Adidaksen omistuksessa, kunnes suomalainen Amer Sports osti sen vuonna 2005. Amer Sportsin omistajia ovat olleet vuodesta 2019 lähtien ANTA Sports, FountainVest Partners, Anamered Investments ja Tencent.

Salomon lopettaa maastohiihdon sns-malliston side- ja monotuotannon kauteen 2022–2023.

Lähteet

Aiheesta muualla 
 Salomonin kotisivut

Ranskalaiset yritykset
Vaatemerkit
Urheiluvälinemerkit
Louise Lindh

Eva Louise Katarina Lindh (s. , Norrköping) on ruotsalainen yritysjohtaja ja miljardööri. Hän sai sisarensa Katarina Martinsonin tavoin vuonna 2015 isältään osuuden isoisänsä Lars Erik Lundbergin (1920-2001) vuonna 1944 alkujaan rakennusyritykseksi perustamasta L E Lundbergföretagen AB:sta. Molemmat sisarukset istuvat tämän sijoitusyhtiön hallituksessa. Lindh on konserniin kuuluvan Fastighets AB L. E. Lundbergin toimitusjohtaja. Maaliskuussa 2018 yhdysvaltalainen talousjulkaisu Forbes arvioi Lindhin omistusten arvoksi 1,3 miljardia dollaria.

Sijoitusyhtiö L E Lundbergföretagenin määräysvalta ja enemmistö yhtiön kantaosakkeista (A-osakkeista) oli huhtikuussa 2018 Lindhin isällä Fredrik Lundbergilla, joka toimii yhtiön toimitusjohtajana. Yhtiön vuosikertomuksen 2017 mukaan Fredrik Lundberg omisti helmikuussa 2018 yhteensä 42,3 prosenttia sijoitusyhtiön osakkeista (71,0 % äänivallasta), Louise Lindh perheineen 14,0 prosenttia (11,2 äänivallasta) ja samoin hänen siskonsa Katarina Martinson perheineen. Yhtiön B-osakkeet noteerataan Tukholman pörssissä ().

Lindh muutti viisivuotiaana vuonna 1985 vanhempiensa ja sisaruksensa kanssa Sveitsin Zürichiin, sillä hänen isänsä halusi tuolloin edullisemman perintöveron. Lindh oppi sujuvan saksan kielen taidon sveitsiläisessä päiväkodissa.

Lindh on opiskellut Tukholman kauppakorkeakoulussa ja suoritti siellä MBA-tutkinnon.

Lähteet

Ruotsalaiset yritysjohtajat
Ruotsalaiset miljardöörit
Vuonna 1979 syntyneet
Elävät henkilöt
Imperia (yhtye)

Imperia on sinfonista metallimusiikkia soittava yhtye, joka on perustettu vuonna 2003. Yhtyeen ovat perustaneet Steve Wolz ja Helena Michaelsen.

Julkaisut

Albumit

Kokoelmat

Singlet

Aiheesta muualla 

 Imperia Encyclopaedia Metallum -sivustolla 
 Viralliset kotisivut 

Sinfonisen metallin yhtyeet
Hardbass

Hardbass on elektronisen musiikin alalaji, joka syntyi Pietarissa 2000-luvun alussa. 2010-luvun alussa musiikkilaji levisi muualle Venäjälle, Ukrainaan ja Valko-Venäjälle, seuraavaksi Tšekkiin, Slovakiaan, Serbiaan ja Liettuaan. 2010-luvun lopulla hardbass-videot levisivät YouTuben ja Internetin kautta maailmanlaajuiseen levitykseen. Hardbass kuuluu Venäjällä esiintyvään gopnik- nuorisokulttuuriin. Kuuluisia Hardbass-artisteja ovat XS Project ja Hardbass school.

Lähteet 

Elektronisen musiikin alalajit
Andrée Desautels

Marie Andrée Carmen Desautels CM (s. 9. lokakuuta 1923 Montreal, Québec) on kanadalainen musiikkitieteilijä, -kirjailija ja -pedagogi. Hän opetti musiikin historiaa ja musiikkitiedettä Québecin musiikkikonservatoriossa vuosina 1949–88. Hän työskenteli myös muissa opinahjoissa ja sai kunnian ondes Martenot -soittimen tuomisesta Kanadaan. Hänestä tehtiin Kanadan ritarikunnan jäsen musiikkia koskevien kirjoitustensa ansiosta ja uraauurtavasta tutkimustyöstään.

Desautels opiskeli muun muassa Pariisin konservatoriossa, ja hänen opettajiensa joukossa oli Nadia Boulanger. Ondes Martenot'n soittamista hän opiskeli soittimen kehittäneen Maurice Martenot'n johdolla.

Lähteet 

Kanadalaiset tieteilijät
Kanadalaiset kirjailijat
Musiikkitieteilijät
Musiikkikirjailijat
Ondes Martenot'n soittajat
Vuonna 1923 syntyneet
Mahdollisesti elävät henkilöt